《季秋同李邓二明府俞山人寻灵隐故址作》
明代·胡应麟

叠磴危梯万仞悬，嵯峨飞阁架苍烟。天浮海色雕楹外，日荡江流画栱前。

玄鹤并携珠履客，青凫双下玉台仙。谁言康乐题诗旧，婺女犹闻笔似椽。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。